
Клас по НКИД: 8423 Правосъдие

Длъжностно ниво, съгласно Класификатора на длъжностите в администрацията на основание чл. 341 от ЗСВ: раздел Б. Експертни и технически длъжности 

Точно наименование на длъжността: Съдебен секретар 

Минимален ранг за заемане на длъжността: V

ІІ. МЯСТО НА ДЛЪЖНОСТТА В СТРУКТУРАТА НА ОРГАНИЗАЦИЯТА. ЙЕРАРХИЧЕСКА ПОДЧИНЕНОСТ:

Длъжността „Съдебен секретар” е изпълнителска и е част от специализираната администрация на съда и по-конкретно от служба „Съдебни секретари“, включваща всички секретари в съда. 

Пряк ръководител: „Административен секретар”
Контролиращ ръководител: Председател на съда, административния секретар и съдия -докладчик по съдебните дела.

ІІІ. ЦЕЛ НА ДЛЪЖНОСТТА

Целта на длъжността е да осигури производството по висящи граждански и наказателни дела. Ежедневните задължения са свързани със съставяне протоколи за откритите съдебни заседания, изпълняване разпорежданията на съда, постановени в откритите и разпоредителни заседания, вписване на глоби наложени с протоколни определения и извършването на други дейности указани в ПАС и възложени от председателя на съда или от административния секретар.

ІV. ОБЛАСТИ НА ДЕЙНОСТ. ОПИСАНИЕ НА ДЛЪЖНОСТТА: 
Изпълнява дейности по подготовката на делата за разглеждане в съдебни заседания; изготвя протоколи от открити съдебни заседания; изпълнява указанията на съдия-докладчика по делото; изготвя списъци за призоваване, призовки, писма и съобщения след първо съдебно заседание;  вписва данни по делото, ръчно и на компютър; води срочна книга; изпълнява и други задължения свързани с документооборота визирани в ПАС или възложени от административния секретар и председателя на съда.

V. ОСНОВНИ ДЛЪЖНОСТНИ ЗАДЪЛЖЕНИЯ:
1. Съставя протоколи за откритите съдебни заседания. 
2.  При провеждане на открити съдебни заседания, използва системата за звукозапис и прави звукозапис на заседанието по съответното дело. 

3.  Ако не постъпи искане за поправка или допълване на протокол, съхранява звукозаписа до 14 дни след провеждане на съдебното заседание, а при постъпило искане за поправка – в срока по ГПК.

4. Изготвя протоколите съобразно изискванията на процесуалните закони в самото заседание или най-късно в тридневен срок след съдебното заседание.

5. Изготвя списъци за реда и часовете на разглеждане на делата по образец, и ги поставя пред съдебната зала и информационното табло.

6. Подрежда и номерира по реда на постъпването книжата от заседания.

7. Вписва в книгата за открити съдебни заседания делата на състава.

8. Изпълнява разпорежданията на съда, постановени в откритите съдебни заседания.

9. Съставя списъци на лицата за призоваване в съда след първото по делото заседание по образец съгласно ПАС, на които отбелязва кога и къде са изпратени призовките и съобщенията, или отразява начина на уведомяването им.

10. Най-малко десет дни преди заседанието проверява връщането на призовките и другите книжа по делото и докладва резултата на съдията докладчик.

11. По молба на страните и след разрешение от председателя на състава в съдебно заседание, издава съдебни удостоверения.

12. Изготвя призовките по отложените дела и отразява резултат в книгата за открити заседания в тридневен срок от съдебното заседание.

13. Съставя документи за изплащане на определените суми за възнаграждения и разноски на експерти, вещи лица, свидетели, съдебни заседатели и др.

14. Води срочните книги и отразява в автоматизираната деловодна програма данни по проведените съдебни заседания.

15. Изготвя писма до различни инстанции, в изпълнение на разпорежданията на съда от открити и закрити заседания.

16. В срока за изготвяне на протокола, предава обявените за решаване дела на съдията-докладчик, а отложените, прекратените и с изготвени съдебни актове – в деловодството.

17. Дава дежурства съобразно месечния график за работата на Районен съд.
18. При дежурство, съобразно месечния график, нанася резултата от решените дела в  открито съдебно заседание в деловодната система.

19. Отразява в електронната папка съответния статус и местоположение на делото.

20. Образува и придвижва документи във връзка с изпълнение на съдебни поръчки допуснати в открито съдебно заседание, в съответствие с ПАС и указанията на съдията-докладчик по делото.

21. При отсъствие на друг съдебен секретар, замества същия при изпълнение на служебните му задължения.

22. Регистрира в електронното досие на делата постъпилите в открито съдебно заседание документи.

23. Осигурява присъствието на определените съдебни заседатели по наказателни дела.
24. Подготвя за публикуване постановените съдебни актове от открити съдебни заседания на страницата на районен съд в интернет, като преди това обработва решенията и присъдите по делата, при спазване изискванията на ЗЗКИ и Закона за защита на личните данни и  вътрешните правила за организацията на публикуването на съдебните актове.

25. За нуждите на статистиката относно дейността на съдиите - при връщане на делото от горната инстанция, копира съдебния акт, и го докладва на председателя, който определя индекса за резултата по изискванията на ВСС.

26. Изготвя изпълнителни листи по подлежащи на изпълнение съдебни актове, както и по определения за налагане на глоби или присъдени в полза на държавата обезщетения, съдебни разноски и ги изпраща за събиране на компетентната Териториална структура на НАП и отбелязва това с бележка отстрани на самия акт, която се приподписва от служителя извършил действието.

27. Всички постановени конфискации на определени вещи или отнемане на вещи в полза на държавата, препис от присъдата или определението се изпраща на НАП.

28. Когато с присъдата е постановено отнемане в полза на държавата на наркотични вещества изпраща препис от тях на Агенция “Митници”.

29. Изпраща препис от присъдата за престъпления, свързани с акцизни стоки, с които е постановено отнемането им в полза на държавата, на органа, задържал съответните стоки, и на Агенция “Митници”.

30. Съставя бюлетин за съдимост, отбелязва върху бюлетина датата на съставянето му, прави заверка “Вярно извлечение от оригинала”, написва трите си имена и се подписва. Когато лицето е било осъждано, в горната дясна страна на бюлетина за съдимост прибавя думата “осъждан”.
31. При съставяне на бюлетина отбелязва върху оригинала на влезлия в сила съдебен акт, че е изготвен бюлетин за съдимост, написва трите си имена, датата и се подписва, съгласно чл. 9, ал. 3 от Наредба № 8 за функциите и организацията на дейността на бюрата за съдимост.

32. Попълва статистически карти на обвиняемите лица по наказателни дела и ги изпраща на Националния статистически институт.

33. Изготвя и изпраща в срок заверени преписи от влезлите в сила съдебни актове Окръжна следствена служба.

34. Издава изпълните листи по граждански и наказателни дела.
35. Попълва в Регистъра на издадените изпълнителни листове в полза на съдебната власт информация за техния брой, дължимите суми и събирането им.

36. Копия и извлечения от приложените към делата книжа се издават въз основа на писмена молба, като винаги се поставя печат “Вярно с оригинала. Секретар............”, а на книжата, които не са издадени от РС – Дряново се отбелязва “Сверил. Секретар.............”

37. Участва в комисия за ежемесечна проверка на касовата наличност.
38. Води регистър по чл. 235 от ГПК.
39. Води регистър на отводите.
40. Участва в обучението на нови служители, като се задължава да ги въведе в работата, да разяснява и отговаря на техните въпроси, свързани с изпълнението на служебните им задължения.

41. Взема участие при координиране на съдебната работа, пряко свързани с дейността му, заедно с останалия персонал на съда.

42. Съдебният служител е длъжен да организира и изпълнява трудовите си задължения така, че да не възпрепятства или затруднява под каквато и да е форма работата на съдиите и останалите съдебни служители.

43. При работа с граждани и адвокати, спазва добър тон, държи се учтиво и любезно, разяснява реда за удовлетворяване на исканията им, насочва към други служби или съдилища, когато молбите не са от компетентността на Районен съд – Дряново, дава подробна информация по отправените запитвания, посочва времето, в рамките на което ще бъде удовлетворена молбата им.

44. При изпълнение на възложените задачи не допуска закъснение, забавяне или други отклонения.

45. В изпълнение на възложените задачи пази и съхранява съдебната документация.

46. При повреждане, загубване или изчезване на документи незабавно уведомява съдията-докладчик по делото и административния секретар.

47. Ефективно използване и по предназначение оборудването и материалите, предоставени за изпълнение на служебните задължения.

48. Служителят е длъжен веднага да уведоми прекия си ръководител за всички трудности по изпълнение на поставените задачи и да изпълни дадените указания за справяне с трудностите.

49. Служителят е длъжен веднага да уведоми председателя на съда и административния секретар за всички нарушения на Кодекса на труда, Закона за съдебната власт, Правилника за администрацията в съдилищата, подзаконовите нормативни актове по прилагането им, вътрешните правила, правилата за безопасни условия на труд, заповеди на административния ръководител и разпорежданията на административния секретар, които е установил в процеса на своята работа.

50. Служителят е длъжен да уведоми административния секретар за промени в адресната си регистрация, телефонния си номер, промяна в образователната степен, професионалната квалификация, придобиване на сертификат по образователна /квалификационна/ програма или курс, като представи съответните документи.

51. Служителят е длъжен да присъства на всички събрания и съвещания, провеждани във връзка с всекидневната дейност на съда.

52. Изпълнява и други задължения, възложени от председателя на съда и административния секретар във връзка с длъжността.
53. Води Книги за открити съдебни заседания съответно по граждански и наказателни дела.

54. Прави вписвания в календара за насрочени дела.

55. Води Книга за обжалвани съдебни актове.

56. Регистър за издадени изпълнителни листове за държавни такси и суми присъдени в полза на съдебната власт.

57. Води книга за привеждане в изпълнение на влезли в сила присъди и определения.

VІ. ВЪЗЛАГАНЕ, ПЛАНИРАНЕ И ОТЧИТАНЕ НА РАБОТАТА:
Административното ръководство, планирането и осъществяването на контрол по отчитане на работата в службите на съдебната администрация и в частност на настоящата длъжност, се осъществява се осъществява от председателя на съда и административния секретар.

VІІ. ОТГОВОРНОСТИ:

Служителят на длъжност „ Съдебен секретар”, носи отговорност за:
1. Точно и качествено изпълнение на утвърдените с настоящата длъжностна характеристика цели и задачи.

2. Правилно водене на всички книги, които са в задълженията на съответната длъжност.

3. Съдебния служител отговаря за правилната експлоатация, техническо състояние и опазването на зачислената му техника.

4. Точно и срочно изпълнение на трудовите задължения.

5. Опазване на получената и пренасяна документация.

6. Опазване на получената служебна информация.

7. Носи отговорност относно разпространяване под каквато и да е форма на факти и сведения, представляващи служебна тайна и са узнати от него при или по повод изпълнение на служебните си задължения.

8. Носи дисциплинарна и имуществена отговорност при нарушаване на трудовата и технологична дисциплина, правилата по безопасност на труда, както и за причинени вреди на съда.

9. Служителят е длъжен строго да спазва утвърдения Правилник за вътрешния трудов ред.

10. Спазване правилата на Етичния кодекс на съдебните служители.

11. Спазване на Правилника за съдебната администрация.

            12. Носи отговорност за административни пропуски и нарушения, създаващи предпоставки за корупция, измами и нередности.
VІІІ. КОНТАКТИ:
Длъжността „Съдебен секретар” има непосредствени взаимоотношения със съдебни служители, магистрати, адвокати  и граждани.

Има вътрешни и външни професионални контакти с органи и организации, в кръга на изпълняваните функционални задължения.

ІХ. ПРАВА:
Да му бъдат осигурени нормални условия за изпълнение на работата по трудово правоотношение и безопасни и здравословни условия на труд.

Да участва в семинарии, курсове и други мероприятия, свързани с повишаване на квалификацията на служителя.

Да членува в организации на съдебните служители.

Да изисква и получава информация във връзка с трудовото си правоотношение.

Да предлага мерки за подобряване ефективността на работата, както на службата, в която работи, така и на останалите служби.

   При изпълнение на служебните си задължения съдебните служители се легитимират със служебна карта с обозначени трите имена и длъжност.

Х. ИЗИСКВАНИЯ ЗА ЗАЕМАНЕ НА ДЛЪЖНОСТТА:

ОБРАЗОВАТЕЛНИ:

Образование – минимално изискуемото съгласно Класификатора на длъжностите за съдебни служители в администрацията на органите на съдебната власт, утвърден от ВСС:

завършено СРЕДНО ;
ТРУДОВ СТАЖ: НЯМА

ДРУГИ:

Отлични машинописни умения; отлични умения за работа с компютър и приложни програмни продукти; умения за работа с ксерокс, принтер и друга офис техника; познания по общи деловодни техники, съвременни офис процедури; работа със стандартно офис оборудване; отлични познания по статистика, правопис, граматика и пунктуация.
За длъжността съдебен секретар-протоколист се назначава лице, което:
· е пълнолетен български гражданин

· има завършено средно образоване и компютърна грамотност

· не е осъждано на лишаване от свобода за умишлено престъпление от общ характер

· не е поставен под запрещение

· не е лишен от правото да заема определена длъжност

· не е в йерархическа връзка на ръководство и контрол със съпруг или съпруга, с роднини по права линия без ограничения, по съребрена линия до четвърта степен включително или по сватовство до четвърта степен включително

· не е едноличен търговец, неограничено отговорен съдружник в търговско дружество, управител или изпълнителен член на търговско дружество, търговски пълномощник, търговски представител/прокурист/ ликвидатор или синдик

· не е народен представител

· не заема ръководна или контролна длъжност на национално равнище в политическа партия.
ХІ. ЛИЧНОСТНИ УМЕНИЯ И КОМПЕТЕНТНОСТИ:

- лоялно отношение към работодателя;

- способност за планиране, организиране и контролиране на собствената работа в рамките на съществуващите указания и процедури;

- способност за ефективна работа в екип;

- отговорност, оперативност и комуникативност;

- способност да предлага иновационни решения на проблемите в рамките на съществуващите указания и процедури;

- отдаденост на работата си;

- стремеж към развиване на собствения потенциал.

Забележка: Длъжностната характеристика подлежи на актуализация в случай на промяна в изискванията към извършваната  работа, утвърдени от Председателя на съда.

